*سمنګان ولایت کی د «مۍ اتمې» غونډه د یو لړ شانداره مراسمو سره ولمانځل سوه.* نن چهارشنبه د روان سپوږمیز کال د شوال میاشتې ۲۹مه نېټه چی د ۱۴۰۲ لمریز کال ثور میاشتې له ۱۹ مې نیټې سره برابره ده، دسمنګان ولایت داطلاعاتو اوکلتور ریاست د غونډو په تالار کی د افغانی سرې میاشتې نړیواله د ”مۍ اتمه ورځ” د کارمندانو، رضاکارانو او یو شمېر دولتی استازو په شتون کې د یو لړ شانداره مراسیمو په ترڅ کی ولمانځل سوه. د یادې غونډې پیل دسمنګان ولایت دعلماوودشورادیوه غړی مولوی حبیب الله ” انصاری“ لخوا د قران عظیم الشان د څو مبارکو ایاتونو په تلاوت ویلو پیل شوه؛ ورپسې دسمنګان ولایت دسری میاشتی دمحترم رئیس الحاج مولوی فضل الرحمن«فیاض»صاحب له لوری ګډونوالو ته ښه راغلاست وویل شو" او تر څنګ یې د یادې ورځې په اړه زیاته کړه: د «مۍ اتمه» په خپل ذات کې کوم اهمیت نه لری، بلکې د بشری خدماتو د تر سره کولو او د بشری کړاوونو را کمولو په موخه دغه ورځ لمانځل کېږی، زموږ او ستاسو څخه هر یو باید په خپلو دندو کې له اخلاص څخه کار واخلی او خپل مسؤلیتونه په صداقت او سمه طریقه ادا کړو. دغونډی په دوام سره دافغانستان داسلامی امارت درئیس الوزراملاتړیزپیغام دسمنګان ولایت دوالی درئیس دفتر مولوی «صمیم»صاحب له لوری ګډونوالو ته ولوستل شو نوموړی زیاته کړه: موږ د سرې میاشتې دبشری خدماتو څخه مننه کوو د خادمانو په څیر هر وخت او هر ډول حالاتو کی ددی غریبو اولسونو سره خپلو مرستو ته دوام ورکړیدی او خپلې هڅې نه سپموو په ورته مهال عمومی مالی مدیر محترم میلاد «حمیدی»سمنګان ولایت کی د افغانی سرې میاشتې د تېر یوه کال پر بشرپالو خدماتو تشریح اوګډون والوته یی دمستندفلم په ښودلوروښانه کړل او تر څنګ یې وویل: بشری کړاوونه را کمول زموږ او ستاسې دینی او انسانی مسؤلیت دی او له دې مسولیت څخه هېڅوک خلاص نه دی، زموږ او ستاسې ټولو باید هڅه دا وی، چې په هر ځای کې چې وی، د بشری کړاوونو د را کمولو لپاره هڅې وکړو. د «مۍ اتمې» په غونډه کی دینی عالمانو، ولایتی او د ریاستونو مسؤلینو، په اسلام کی د بشرپالنې په تړاو خبرې وکړی او د رضاکار او رضاکارۍ د اهمیت په اړه د غونډې ګډونوالو ته معلومات ور کړل سوه. د یادونې وړ ده، چې په یاده غونډه کې د افغانی سرې میاشتې عمومی رئیس پیغام او د سرې میاشتې د فعالیتونو مستند هم د غونډې ګډونوالو ته وړاندې سو. دسمنګان ولایت دنشراتومدیریت